દેશમાં આર્થિક અધોગતિ થઈ રહ્યાનું સ્પષ્ટ દર્શાવતાં એક પછી એક આંકડા જાહેર થતાં રહીને ગત સપ્તાહમાં પ્રથમ ત્રિમાસિકનો જીડીપી વૃદ્વિ આંક ઘટીને પાંચ ટકાની છ વર્ષની નીચી સપાટીએ જાહેર થયા બાદ કેન્દ્ર સરકારે પીએસયુ બેંકોમાં કોન્સોલિડેશન લાવીને બેંકોના મર્જર જાહેર કરતાં અને મેન્યુફેકચરીંગ પીએમઆઈ પણ ઓગસ્ટમાં ઘટીને ૧૫ મહિનાના તળીયે આવતાં અને હવે આજે પાયાના આઠ ઉદ્યોગો કોલસા, ક્રુડ ઓઈલ, નેચરલ ગેસ, રીફાઈનરી પ્રોડક્ટસ, ફર્ટિલાઈઝર, સ્ટીલ, સિમેન્ટ અને  ઈલેક્ટ્રિસિટી પાયાના ઉદ્યોગોને વૃદ્વિ આંક જુલાઈમાં ઘટીને ૨.૧ ટકાના તળીયે આવી જતાં તેમ જ યુ. એસ-ચાઈના ટ્રેડ વોરને લઈ વૈશ્વિક મંદી વકરવાના વધેલા જોખમે ફંડોએ શેરોમાં ધબડકો બોલાવી દીધો હતો.